**ΕΤΗΣΙΑ ΕΚΘΕΣΗ ΕΝΔΟΣΧΟΛΙΚΟΥ ΣΥΝΤΟΝΙΣΤΗ ΓΝΩΣΤΙΚΟΥ ΑΝΤΙΚΕΙΜΕΝΟΥ ΠΕ03 ΚΑΙ ΕΝΔΟΣΧΟΛΙΚΟΥ ΣΥΝΤΟΝΙΣΤΗ ΤΑΞΗΣ ΣΧ.ΕΤΟΥΣ 2022-23**

Κατά τη διάρκεια της σχολικής χρονιάς 2022-23, υπήρξε άριστη συνεργασία με τους συναδέλφους ΠΕ03.

Υλοποιήθηκε ο ετήσιος προγραμματισμός της διδακτέας ύλης όσο και ο προγραμματισμός επιμέρους ενοτήτων, σε συνεργασία με τους διδάσκοντες, σύμφωνα με τα ισχύοντα Προγράμματα Σπουδών και τα Ωρολόγια Προγράμματα.

* Πραγματοποιήθηκαν συναντήσεις εργασίας καθ’ όλη τη διάρκεια του διδακτικού έτους.

Συζητήθηκαν προβλήματα και δυσκολίες που παρουσιάστηκαν α) κατά τη εφαρμογή του ετήσιου προγραμματισμού λοιπών δραστηριοτήτων του σχολείου (σχολικές εορτές, εκπαιδευτικές επισκέψεις κ.ά.) β) κατά την υλοποίηση της διδασκαλίας λόγω ατυχήματος σε διδάσκοντα, γ) κατά την ενσωμάτωση οδηγιών Κ.Ε.Σ.Υ. κ.α. και αποφασίστηκαν τρόποι επίλυσής τους (όπως η αξιοποιήση των ενδοσχολικών πόρων (εξοπλισμό, αίθουσες) κ.α.).

* Σχεδιάστηκαν και οργανώθηκαν διδασκαλίες και δράσεις με σκοπό την ανταλλαγή καλών πρακτικών και την εισαγωγή καινοτόμων εκπαιδευτικών εργαλείων διδασκαλίας.

Προγραμματίστηκαν και υλοποιήθηκαν κοινές διαδικασίες αξιολόγησης των μαθητών/τριών (Μαθηματικά Προσανατολισμού Γ Λυκείου)

Αξιοποιήθηκαν υλικοί πόροι και μέσα (χρήση εξοπλισμού tablet από όλους τους Μαθηματικούς για αξιοποίηση διδακτικών οδηγιών, τράπεζας θεμάτων κ.α.)

Δειγματική διδασκαλία – Ετεροπαρατήρηση :

Ο κος Θωμόπουλος παρακολούθησε την παράδοση του μαθήματος «Ασύμπτωτες» του κου Πετράτου στην Γ τάξη-τμήμα προσανατολισμού Οικονομίας-Πληροφορικής .Στο τέλος ακολούθησε συζήτηση κι επίλυση ασκήσεων για να αξιολογηθεί ο βαθμός κατανόησης από τους μαθητές της συγκεκριμένης ενότητας. (14 Μαρτίου 2023)

Ετεροπαρατήρηση – αξιοποίηση καινοτόμων εκπαιδευτικών εργαλείων διδασκαλίας

Ο κος Θωμόπουλος παρακολούθησε την παράδοση του μαθήματος «Εκθετική συνάρτηση» του κου Τόγια στην Β τάξη-τμήμα 1 με την χρήση λογισμικού και την αξιοποίηση projector. Ακολούθησε συζήτηση και ανατροφοδότηση της εφαρμογής της δράσης. (24 Απριλίου 2023)

Διδακτική επίσκεψη :

Οι μαθητές – μαθήτριες της Γ τάξης Λυκείου (Προσανατολισμού Οικονομίας και Πληροφορικής) επισκέφθηκαν το τμήμα Διοικητικής Επιστήμης και Τεχνολογίας του Πανεπιστημίου Πατρών, στο πλαίσιο του προγράμματος «Τα Σχολεία πηγαίνουν Πανεπιστήμιο». Η δράση οργανώθηκε και πραγματοποιήθηκε από τους μαθηματικούς του σχολείου κκ. Θωμόπουλο Θωμά, Παναγιωτόπουλο Κων/νο και Πετράτο Γεράσιμο. (28 Μαρτίου 2023)

*ΘΩΜΟΠΟΥΛΟΣ ΘΩΜΑΣ (ΠΕ03), Ενδοσχολικός Συντονιστής Γνωστικού Αντικειμένου*